钦定古今图书集成/明伦汇编/闺媛典/第211卷 > 李氏〈媳李氏孙媳江氏附〉
## 钦定古今图书集成/明伦汇编/闺媛典/第211卷 > 李氏〈媳李氏孙媳江氏附〉

按《广东通志》：李氏，某妻，韶州人。年二十一丧夫，育二
孤，苦守六十年，人无非间。媳亦李氏，生一子而寡，年
二十，富室欲娶之，曰：“我甘食贫，抚此子成立，奈何失
节？”其孙媳江氏，亦早孀，一子殊幼，父母不能夺，勤绩
纺以养姑。三嫠茕茕，日不再炊，心如铁石，虽饥寒切
肤，不一乞怜亲族孤孙。既长，担负供菽水而已。